วันพฤหัสบดีที่ 1 ตุลาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 ตุลาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้เดินทางจากต่างประเทศ (ฟิลิปปินส์ 1 ราย, อิหร่าน 1 ราย, อินเดีย 1 ราย, บราซิล 2 ราย) ทุกรายเข้ากักตัวในสถานที่รัฐจัดให้,  สถานกักตัวที่รัฐกำหนด มีผู้ป่วยกลับบ้าน
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้เดินทางจากต่างประเทศ (ฟิลิปปินส์ 1 ราย, อิหร่าน 1 ราย, อินเดีย 1 ราย, บราซิล 2 ราย) ทุกรายเข้ากักตัวในสถานที่รัฐจัดให้, สถานกักตัวที่รัฐกำหนด มีผู้ป่วยกลับบ้านได้ 5 ราย ทำให้ผู้ป่วยกลับบ้านสะสม 3,379 ราย หรือคิดเป็นร้อยละ 94.68 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 131 ราย หรือร้อยละ 3.67 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 59 ราย ผู้ป่วยสะสมทั้งสิ้น 3,569 ราย
สำหรับผู้ติดเชื้อรายใหม่วันนี้ เป็นผู้ที่เดินทางมาจาก
ฟิลิปปินส์1 รายเป็นเพศชาย อายุ 26 ปี สัญชาติฟิลิปปินส์ เดินทางถึงประเทศไทย วันที่ 23 กันยายน 2563 เข้ากักตัวในสถานที่รัฐกำหนด (Alternative State Quarantine) ในกรุงเทพมหานคร ตรวจหาเชื้อครั้งแรก วันที่ 26 กันยายน 2563 ผลไม่ชัดเจน ตรวจซ้ำวันที่ 29 กันยายน 2563 (วันที่ 6 ของการกักตัว) ผลพบเชื้อไม่มีอาการ เข้ารับการรักษาในโรงพยาบาลเอกชนที่กรุงเทพมหานคร
อิหร่าน1 รายเป็นเพศชาย อายุ 48 ปี สัญชาติไทย อาชีพรับจ้าง เดินทางถึงประเทศไทยวันที่ 24 กันยายน 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากตรวจครั้งแรกวันที่ 29 กันยายน 2563 (วันที่ 5 ของการกักตัว) ไม่มีอาการ เข้ารับการรักษาในโรงพยาบาลที่จังหวัดชลบุรี
อินเดีย1 รายเป็นเพศชาย อายุ 41 ปี สัญชาติอินเดีย อาชีพค้าขาย เดินทางถึงประเทศไทยวันที่ 25 กันยายน 2563 เข้ากักตัวในสถานที่รัฐกำหนด (Alternative State Quarantine) ในกรุงเทพมหานคร เริ่มป่วยวันที่ 26 กันยายน 2563 ด้วยอาการเจ็บคอ หลังจากนั้นเริ่มมีไข้ พบเชื้อจากการตรวจครั้งแรกวันที่ 29 กันยายน 2563 (วันที่ 4 ของการกักตัว) เข้ารับการรักษาในโรงพยาบาลเอกชนในกรุงเทพมหานคร ก่อนหน้านี้พบผู้ติดเชื้อจากเที่ยวบินเดียวกัน 2 ราย ทุกรายได้เข้าสู่ระบบกักกันและส่งต่อรักษาที่โรงพยาบาล
บราซิล2 รายเป็นสามี-ภรรยา ทั้ง 2 ราย อายุ 28 ปี สัญชาติบราซิล สามีเป็นนักกีฬาวอลเล่ย์บอล ภรรยาเป็นสมาชิกครอบครัว เดินทางถึงประเทศไทยวันที่ 28 กันยายน 2563 เข้ากักตัวในสถานที่รัฐกำหนด (Alternative State Quarantine) ในกรุงเทพมหานคร พบเชื้อจากการตรวจครั้งแรกวันที่ 29 กันยายน 2563 (วันที่ 1 ของการกักตัว) ไม่มีอาการ เข้ารับการรักษาในโรงพยาบาลเอกชนในกรุงเทพมหานคร
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า สถานการณ์ ผู้ติดเชื้อโควิด 19 ทั่วโลกรายงานวันนี้มีผู้ติดเชื้อรายใหม่ 313,858 ราย ทำให้มีผู้ติดเชื้อสะสมทั่วโลกกว่า 34 ล้านราย และมีแนวโน้มเพิ่มขึ้นอย่างต่อเนื่อง ซึ่งจำนวนผู้ติดเชื้อที่ได้รับรายงานมีความเป็นไปได้ว่าน่าจะต่ำกว่าจำนวนผู้ติดเชื้อจริงอยู่หลายเท่า เนื่องจากบางรายไม่แสดงอาการป่วย หรือติดเชื้อแต่ไม่ได้เข้าสู่ระบบเฝ้าระวัง และรักษา สำหรับสถานการณ์ของประเทศไทย ผู้ติดเชื้อส่วนใหญ่ขณะนี้เป็นผู้ที่เดินทางกลับจากต่างประเทศ และเข้าสู่ระบบการกักตัวเพื่อเฝ้าระวังอาการทุกราย อย่างไรก็ตาม การที่ไม่พบรายงานผู้ติดเชื้อในประเทศไม่ได้หมายความว่าจะไม่มีผู้ติดเชื้อปะปนอยู่ในสังคม และสถานการณ์ในประเทศเพื่อนบ้านที่มีพรมแดนติดกับประเทศไทยยังไม่เป็นที่วางใจมีผู้ติดเชื้อรายใหม่เพิ่มสูงขึ้นอย่างก้าวกระโดด ซึ่งหากมีการลักลอบเข้าประเทศอย่างผิดกฎหมาย จะเป็นความเสี่ยงที่อาจทำให้เกิดการแพร่ระบาดของเชื้อโควิดในระลอกใหม่ได้เนื่องจากไม่ได้ผ่านการคัดกรองและเฝ้าระวังโรคตามมาตรการที่กำหนด
ดังนั้น ขอให้ทุกคนในประเทศ อย่าประมาท เคร่งครัดการปฏิบัติตัวตามมาตรการป้องกันตนเอง ด้วยการสวมหน้ากากอนามัย/หน้ากากผ้า ล้างมือบ่อยๆ เว้นระยะห่างระหว่างผู้อื่นเท่าที่จะทำได้ และลงทะเบียนเข้าออกสถานที่ที่ใช้บริการผ่าน “ไทยชนะ” ทุกครั้ง เพราะหากพบผู้ติดเชื้อจะง่ายต่อการติดตามผู้สัมผัสมาตรวจและเฝ้าระวังโรคต่อไป
******************************** 1 ตุลาคม 2563
********************************